Publication: Magyar Közlöny
Issue: MK-2002-153 (Year: 2002, Number: 153)
Era: 1990-2004
Section: 1994. 01.28.). Magyarországon lásd még az 52/2000. (XII.27.) GM rendeletet.
Paragraph Index: 1641

b) ausztenites acélból, vörösrézbõl vagy rézötvözetbõl készült tartányokra hegesztéssel vagy keményforrasztással. 6.8.5.1.5 A tartányokat úgy kell kialakítani, és úgy kell a jármûre, az alvázra vagy a konténerkeretbe rögzíteni, hogy eleve kizárt legyen a teherviselõ elemek olyan lehûlése, amely ridegtörést okozhatna. A tartányokat rögzítõ szerkezeti részeket is oly módon kell kialakítani, hogy szükséges mechanikai szilárdságuk még akkor is megmaradjon, ha a tartány a legkisebb üzemi hõmérsékleten van. 6.8.5.2 Vizsgálati követelmények 6.8.5.2.1 Acéltartányok A tartányok gyártásához használt anyagoknak és a hegesztési varratoknak a legkisebb üzemi hõmérsékleten, de legalább –20 ºC-on a fajlagos ütõmunka szempontjából legalább a következõ feltételeknek kell megfelelniük: – A vizsgálatot V bemetszésû próbatestekkel kell végezni. – Szerkezeti acél, finom szemcseszerkezetû acél, 5%-nál kevesebb Ni-tartalmú ferrites acélötvözet, 5...9% Ni-tartalmú ferrites acélötvözet és ausztenites króm-nikkel acél próbapálca esetén a legkisebb fajlagos ütõmunkának (lásd 6.8.5.3.1 – 6.8.5.3.3) 34 J/cm2-nek kell lenni. A próbatest hossztengelyének a hengerlési irányra merõlegesnek, a V alakú bemetszésnek a lemez felületére merõlegesnek kell lennie (az ISO R 148 szerint). (A szerkezeti acél próbapálca hossztengelye az érvényes ISO szabványok szerint a hengerlési iránnyal egybeeshet.) – Ausztenites acéloknál csak a hegesztési varratokat kell a fajlagos ütõmunkavizsgálatnak alávetni. – A –196 °C-nál kisebb üzemi hõmérsékletek esetén a fajlagos ütõmunka-vizsgálatot nem a legkisebb üzemi hõmérsékleten, hanem –196 °C-on hajtják végre. 6.8.5.2.2 Alumínium- vagy alumíniumötvözet-tartányok A tartányok hegesztési varratainak meg kell felelniük az illetékes hatóság által elõírt követelményeknek. 6.8.5.2.3 Réz vagy rézötvözet tartányok A fajlagos ütõmunka kielégítõ voltának meghatározásához nem szükséges vizsgálatot végezni. 6.8.5.3 A fajlagos ütõmunka-vizsgálat 6.8.5.3.1 10 mm-nél vékonyabb, de legalább 5 mm vastag lemezeknél 10 mm x e mm keresztmetszetû próbatestet kell használni, ahol e a lemez vastagsága. Szükség esetén megengedett a 7,5 mmre vagy 5 mm-re történõ megmunkálás. A legkisebb 34 J/cm2 értéknek minden esetben meg kell lennie. Megjegyzés: 5 mm-nél vékonyabb lemezeknél és hegesztési varrataiknál fajlagos ütõmunkavizsgálatot nem kell végezni. 6.8.5.3.2

Source: https://magyarkozlony.hu/hivatalos-lapok/b27c163eb314d37ee7d587732e4e0311f677c5fb/dokumentumok/bee2fb4a6be7bb921a189013f08b401db971a92c/letoltes